సెసిల్ వివియన్ పార్కర్

ఎయిర్ వైస్ మార్షల్  సెసిల్ వివియన్ పార్కర్, ఎంవిసి, విఎం భారత వైమానిక దళం మాజీ వైమానిక అధికారి.Iభారత్-పాకిస్థాన్ యుద్ధం 1971 మయంలో, ఆయనకు భారతదేశపు రెండవ అత్యున్నత  సైనిక పురస్కారమయిన మహావీర్ చక్ర లభించింది. ఆయన చివరిసారిగా ఎయిర్ ఫోర్స్ అకాడమీకి కమాండెంట్గా పనిచేశారు.

 తొలి  జీవితం 
పార్కర్ భారతదేశంలోని సికింద్రాబాద్‌లో పి. ఆర్. పార్కర్, ఈ. ఎస్. పార్కర్ దంపతులకు జన్మించారు.

 సైనిక సేవా జీవితం 
పార్కర్ 1952 ఆగస్టు 31న భారత వైమానిక దళంలో అధికారిగా  నియమితులయ్యారు.  1965 యుద్ధంలో పాల్గొన్నారు. 1971 యుద్ధంలో కూడా క్రియాశీల పాత్ర పోషించారు. 

1966 అక్టోబర్‌లో వింగ్ కమాండర్ హోదాలో ఒక ఆపరేషనల్ ట్రైనింగ్ యూనిట్‌ను ఏర్పాటు చేశారు. ఆ యూనిట్‌కు తొలి కమాండింగ్ ఆఫీసర్‌గా బాధ్యతలు నిర్వర్తించారు. శిక్షణ పద్ధతుల్లో ఉన్నత ప్రమాణాలు, సరయిన పద్ధతులు అమలు చేశారు. శిక్షణార్థులకు నాణ్యమైన బోధన కల్పించారు. ఈ సేవలకు గాను  దీనికి అతనికి వాయు సేన పతకం లభించింది.

 1971 భారత -పాకిస్తాన్ యుద్ధం 
1971 యుద్ధ సమయంలో నెం.20 స్క్వాడ్రన్ ఐఏఎఫ్‌కు కమాండింగ్ ఆఫీసర్‌గా ఉన్నారు. ఈ యూనిట్ హాకర్ హంటర్ యుద్ధ విమానాలతో సన్నద్ధంగా ఉండేది. పాకిస్తాన్ నియంత్రణలోని ప్రాంతాల్లో లోతైన దాడి మిషన్లకు ఆయన నాయకత్వం వహించారు. బలంగా రక్షణ కలిగిన పాకిస్తాన్  లోని  లక్ష్యాలపై దాడులు చేశారు. వీటిలో వైమానిక స్థావరాలు, చమురు శుద్ధి కేంద్రాలు, స్థల సేన కార్యకలాపాలకు మద్దతు ఇవ్వడం ఉన్నాయి.అతను పాకిస్తాన్ భూభాగంలోకి అనేక లోతైన ప్రదేశాలకు చొచ్చుకుపోయే మిషన్లకు నాయకత్వం వహించాడు.ఒక మిషన్ సమయంలో పాకిస్తాన్ ఎఫ్-86 సేబర్ విమానాలు దాడి చేశాయి. జరిగిన వైమానిక పోరులో వింగ్ కమాండర్ పార్కర్ ఒక సేబర్ విమానాన్ని కూల్చివేశారు. ఇంకొకదాన్ని తీవ్రంగా దెబ్బతీశారు. మరో దాడి మిషన్‌లో పాకిస్తాన్‌లోని అటాక్ ప్రాంతంలోని చమురు శుద్ధి కేంద్రంపై తీవ్రమైన యాంటీ-ఎయిర్‌క్రాఫ్ట్ కాల్పులు, చిన్న ఆయుధాల కాల్పుల మధ్య దాడి చేసి భారీ నష్టం కలిగించారు. యుద్ధ మిషన్లలో చూపిన ధైర్యసాహసం, నాయకత్వానికి గాను, భారతదేశపు రెండవ అత్యున్నత సైనిక పురస్కారం అయిన మహావీర్ చక్ర ఆయనకు లభించింది.

వింగ్ కమాండర్ పార్కర్ నడిపిన దాడిని తరువాత కాలంలో భారత వైమానిక దళ చరిత్రలో గొప్ప వైమానిక దాడులలోఒకటి గా  గుర్తించారు. పాకిస్తాన్ వైమానిక దళానికి చెందిన ఎయిర్ కమోడోర్ ఎం. కైసర్ తుఫైల్ (విశ్రాంత ) తన In the Ring and on Its Feet అనే పుస్తకంలో ఈ విషయాన్ని ప్రస్తావించారు. మురీద్ వైమానిక స్థావరంపై జరిగిన దాడిలో భారత హంటర్ విమానాలు పాకిస్తాన్‌కు చెందిన ఐదు ఎఫ్-86 సేబర్ విమానాలను ధ్వంసం చేశాయని ఆయన పేర్కొన్నారు. ఎఫ్-86 విమానం 1965 యుద్ధంలోను 1971 యుద్ధంలోను భారత వైమానిక దళానికి పెద్ద సవాలు.గా  నిలిచింది.

 మహా వీర్ చక్ర ప్రశంసా పత్రం 
మహా వీర్ చక్ర యొక్క ప్రశంసా పత్రం  ఈ క్రింది విధంగా ఉందిః 

గెజిట్ నోటిఫికేషన్: 20 Pres/72, 12-2-72
ఆపరేషన్: 1971

అవార్డు తేదీ: 15 డిసెంబర్ 1971

ప్రశంసాపత్రం

వింగ్ కమాండర్ సిసిల్ వివియన్ పార్కర్, వీఎం

(4346) ఫ్లయింగ్ (పైలట్)

ఫైటర్-బాంబర్ స్క్వాడ్రన్‌కు కమాండింగ్ ఆఫీసర్‌గా ఉన్న వింగ్ కమాండర్ సి. వి. పార్కర్ శత్రు నియంత్రణలోని ప్రాంతాల్లో అనేక లోతైన దాడి మిషన్లకు నాయకత్వం వహించారు. బలమైన రక్షణ ఉన్న లక్ష్యాలపై దాడులు నిర్వహించారు. ఒక మిషన్ నుంచి తిరిగి వస్తున్న సమయంలో శత్రు సేబర్ విమానాలు దాడి చేశాయి. జరిగిన పోరులో ఒక సేబర్ విమానాన్ని కూల్చివేశారు. ఇంకొకదాన్ని తీవ్రంగా దెబ్బతీశారు. మరో మిషన్‌లో అటాక్ ప్రాంతంలోని శత్రు చమురు శుద్ధి కేంద్రంపై తీవ్రమైన కాల్పుల మధ్య దాడి చేసి గణనీయమైన నష్టం కలిగించారు.

ఈ అన్ని ఆపరేషన్లలో వింగ్ కమాండర్ పార్కర్ అసాధారణ వీరత్వం, విశిష్ట నాయకత్వం ప్రదర్శించారు.

 యుద్ధానంతర సేవ 
భారత వైమానిక దళంలో 35 సంవత్సరాల సేవా కాలంలో ఆయన 22 రకాల విమానాలను నడిపిన ఘనత సాధించారు. మొత్తం 3,850 గంటల విమాన ప్రయాణ అనుభవం కలిగి ఉన్నారు. 

1983 జూలైలో ఎయిర్ వైస్ మార్షల్ హోదాకు పదోన్నతి పొందారు. 31 ఆగస్టు 1986న సేవల నుంచి విరమించారు. పదోన్నతికి ముందు ఆయన దుండిగల్, హైదరాబాద్ లోని ఎయిర్ ఫోర్స్ ఎకాడమీ కి కమాండెంట్ గా పని చేశారు. 

 రచనలు 
పార్కర్ 'ఎయిర్లూమ్స్-రాండమ్ రీకాలెక్షన్స్ ఆఫ్ యాన్ ఏన్షియంట్ ఏవియేటర్' అనే పుస్తకాన్ని రాశారు.

 బాహ్య లింకులు 
భారతీయ వాయు సేన అదికరిక వెబ్ సైటు 

భారత్ రక్షక 

 మూలాలు 

వర్గం:మహావీర చక్ర పురస్కార గ్రహీతలు
వర్గం:ఎయిర్ ఫోర్స్ అకాడమీ కమాండెంట్లు
వర్గం:భారత పాకిస్థాన్ యుద్ధం 1971
వర్గం:జీవిస్తున్న ప్రజలు